الإبادة الجماعية ديال غزة

**لإبادة لجماعية ديال غزة** هي تّدمير و ليستيهداف لممنهج و لمتعمد و لمستمر ل شّعب لفلسطيني ف قطاع غزة، و لي كاديرو إسرائيل ف لحرب د غزة. و هاد لإبادة فيها عمليات د لقتل لجماعي، و تّجويع لمتعمد، و ضّرر لجسدي و نّفسي ب سّكان، و لمنع د لإنجاب. و فيها تا لحصار، و تدمير لبنية تّحتية لمدنية، و تدمير لمرافق صّحية، و لقتيل د لخدامين ف مجال رّعاية صّحية و طالبي لإغاثة، و التسبب ف نزوح قسري جماعي، و عتداءات جنسية، و تدمير لمواقع تّعليمية و دّينية و تّقافية.

رفعات لحكومة د جنوب إفريقيا دعوة ضد إسرائيل ف محكمة لعدل دّولية، ب تهمة لإبادة لجماعية. و ف واحد لحكم مؤقت، لقات محكمة لعدل دّولية بلي كاينين شكوك معقولة بلي إسرائيل ناوية دير أعمال د لإبادة لجماعية، و عطات أوامر ل إسرائيل باش تحترم لالتزامات ديالها على حساب تيفاقية لإبادة لجماعية، و تاخد كاع لإجراءات لي ف جهدها باش تمنع هاد لأعمال، و تعاقب على تّحريض على لإبادة لجماعية، و تخلي لخدمات لإنسانية لأساسية تدخل ل غزة. رفضات لحكومة لإسرائيلية لقرار د لمحكمة، و تهمات محكمة لعدل دّولية بمعاداة سامية.

مع لّخر د أكتوبر/2025 قتلات لقوات لإسرائيلية كتر من 80 ألف فلسطيني – واحد من كل 75 واحد ف غزة – ب معدل 195 قتيل ف نّهار. أغلبية د ضّحايا كانو من لمدنيين، من بينهم كتر من 25000 مرا و دري صغير، و تقريباً 122 صحافي. و باقين آلاف د لجتت لخرين تحت لأنقاض د لبني لي راب. و ف أكتوبر/2025، تقتلو 723 من لخدامين ف مجال رّعاية صّحية ف غزة.

## ضّحايا

[تصغير|لكياس د لجتت لمحروقة و لمقطعة د ضحايا [مجزرة مدرسة التابعين 2024|مجزرة مدرسة تّابعين]]
## أعمال لإبادة لجماعية
[تصغير|سيارة د لإسعاف تابعة ل جمعية [جمعية الهلال الأحمر الفلسطيني|لهلال لحمر لفلسطيني ف خان يونس ف قطاع غزة، مورا ما تضررات بزاف بسباب غارة جوية إسرائيلية.]]
[تصغير|تصويرة د رضيع تقتل بسباب غارة جوية إسرائيلية على [مخيم النصيرات ف قطاع غزة.]]
من 7 أكتوبر 2023، تّتاهم لجيش لإسرائيلي ب ليِعتقال و لحتجاز لجماعي لعشوائي؛ لقتيل برا د لقانون ل لمعتقلين لفلسطينيين لعزل، لأطبا، و لعمال؛ تّهديد ب تّشويه، و لموت، و لحريق ب لعماد، و ليغتيصاب؛ و تّعذيب د لفلسطينيين لمعتقلين بلا تهم قانونية. و تتاهمات تا ب ستيعمال لقوة لمفرطة ضد عشرات لمدارس و سبيطارات؛ شّفرة؛ تّدنيس و تّشويه لقاصح و لي ماشي ضروري ل لفلسطينيين لي ميتين؛ و بلي ماكاتفرّقش مابين لقوات د حماس و لمدنيين، ولا ماكاتفرّقش ب شكل كافي. و تّشار تا ل بلي ليستيهداف و تّدامير د بزاف د لمواقع تّقافية و تّعليمية كايتعتابر أعمال د لإبادة لجماعية. و تّسلط ضّو على ستيعمال لأسلحة ماشي تّقليدية بحال لفسفور لبيض على أساس بلي هادا عمل من أعمال لإبادة لجماعية. و ف وسط لمدابزة، دارت لقناة 14 إحصاء ل كاع لقتلى لفلسطينيين، و وصفات ݣاع ضّحايا لفلسطينيين بلي راهم إرهابيين، ف لوقت لي شمعون ريكلين، صحافي و مذيع ف لقناة 14، دعا إسرائيل عين باين باش تدير كتر من جرائم لحرب.

ف نونبر 2023، فصّل لمؤرخ لإسرائيلي راز سيݣال لي قاري تّاريخ د لإبادة لجماعية د ليهود ف ؤروپا، تلاتة د لأعمال لي كان كايديرها لجيش لإسرائيلي و كانت ف طبيعتها إبادة جماعية: أعمال د لقتيل، و ضّرر لجسدي لخطير، و حطان و تنفيذ إجراءات مديورة ب طريقة ستراتيجية باش تدمر لوجود لفلسطيني. و كا دليل على هادشي، كايتّاهم سيݣال لجيش لإسرائيلي بلي دخل ف حرب شاملة فاش دمر مساحات كبيرة من غزة و فرض حصار قاصح على سّلع لأساسية.

ف 26 فبراير 2024، خرّجات هيومن رايتس ووتش و منظمة العفو الدولية بيانات علنو فيها بلي إسرائيل فشلات باش تطبق لحكم د محكمة لعدل دّولية لي خرج ف 26 يناير باش تمنع لإبادة لجماعية حيت منعات لمساعدات باش تدخل ل غزة. لبيانات بجوج كايشيرو ل لحصار لي مفروض على غزة هادي 16 عام و لي تزير كتر من 9 أكتوبر. و وصل واحد تّقرير خرج من منظمة لّاجئين دّولية بلي إسرائيل "حبسات ب شكل مستمر و بلا ساس لعمليات د لمساعدة لداخل د غزة". كتقول لمؤرخة ميلاني تانييليان بلي لموت ب جّوع و لمجاعة و لحصار خاصهم يكونو ف لمقدمة كا أساليب د لإبادة لجماعية لپلاصة ل لقصف لجماعي. و هي كأشير ل نّداء د ديرك موزس باش ما يتجاهلوش شكال د لعنف لي ماكاتيرش لإنتباه ف تدمير سّكان، و كاتسلط ضّو على بزاف د عمليات لإبادة لجماعية لخرين لي تخدّمات فيهم لمجاعة و جّوع كا وسيلة ل تّدامير.

ف أكتوبر 2023، حدر برنامج الأغذية العالمي من نّقصان د لإمدادات لغدائية ف غزة، و ف دجنبر، ب لموازاة مع لأمم لمتحدة، ݣال بلي كتر من نّص د سكان غزة "كايموتو ب جّوع"، و بلي كتر من تسعود على عشرة ماكاياكلوش كل نهار. و 48 ف لمية كايعانيو من "جّوع شّديد". و ݣال وزير لخارجية لفلسطيني رياض المالكي، ف لجلسة د مجلس حقوق لإنسان ب مناسبة دوزان 75 عام على خروج لإعلان د لأمم لمتحدة ل حقوق لإنسان، بلي ليجتماع: "كايجي ف نفس لوقت مع لمعاناة د مايقلش على مليون فلسطيني ف قطاع غزة، نّص ديالهم دراري صغار، من جّوع بسباب ستيعمال إسرائيل لمتعمد ل تّجويع كا سلاح د لحرب ضد شّعب لي محتلاه". و وصف مسؤول إسرائيلي تّهمة بلي راها "تشهير ب دّم" و "وهمية". و ف دجنبر 2023، لقات هيومن رايتس ووتش تا هي بلي إسرائيل كاتخدم لمجاعة كا سلاح حرب ملي كتحرمهم ب لعماد باش يوصلو ل لماكلة و لما. ف 16 يناير 2024، تاهمو خبراء د لأمم لمتحدة إسرائيل بـ "تدمير نّظام لغدائي ف غزة و ستيعمال لماكلة كا سلاح ضد شّعب لفلسطيني".

و ݣال أستاذ لقانون و مقرر لأمم لمتحدة لخاص ب لحق ف لغداء، مايكل فخري، بلي إسرائيل "مذنبة" ب جّريمة د لإبادة لجماعية حيت "إسرائيل علنات على نيتها باش تدمر شّعب لفلسطيني، كليا ولا جزئيا، غير حيت هو فلسطيني". و حيت إسرائيل كانت كتحرم لفلسطينيين من لماكلة ملي كاتحبس لمساعدات لإنسانية و كتدمر "ب لعماد" "فلايك صّيد صّغيرة و لبيوت لپلاستيكية و لبساتين ف غزة... عمرنا شفنا سكان مدنيين كايتفرضا عليهم جّوع ب هاد زّربة و ب هاد زّربة لكاملة، و هادا هو لإجماع مابين لخبراء د لمجاعة، ف إسرائيل ماشي غير كاستهدف لمدنيين بوحدهم، ولكن كتحاول تدمر لمستقبل د شّعب لفلسطيني ملي كتأذي ولادهم. من ملي خرج لحكم د محكمة لعدل دّولية، طاح لعدد د كاميوات لمساعدات لي كاتخلي إسرائيل تدخل ل غزة ب نسبة 40%. و ف واحد سّونداج دارو لمعهد لإسرائيلي ل دّيموقراطية على 510 مواطن إسرائيلي ف لبداية د فبراير، أيدو 68% من لمشاركين لقرار باش يتمنعو كاع لمساعدات دّولية تدخل ل غزة.

ف واحد لمقابلة مع تلفزيون سفيريجيس، ݣال صّحافي و لمؤلف لإسرائيلي جدعون ليفي، لي كتب على سياسة ليستيطان لإسرائيلية ل جورنال هآرتس لمدة 35 عام، على لخدمة ديالو كا مراسل ف فلسطين: "أنا كانصفر ف ضّلام ف إسرائيل، تا واحد ماباغي يسمع ولا يقرا، ولكن ماكانقدرش نتبدل، ب لعكس د لإسرائيليين لخرين، كنشوف ب عيني شنو كانديرو حيت كنغطي لحتلال هادي تقريباً 35 عام". لقضية كاتعلق غير ب لجنود، و شّجاعة ديالهم، و رّهاين، و لعائلات ديالهم، و لجنود لي طاحو موجودين، و يلا زعمات و بينتي تّعاطف ديالك مع هادوك لي كايعانيو ف غزة، كايعتابروك خاين".

مارك ليفين و إليز سيمردجيان حددو دّمار شّامل ل لبنية تّحتية ف إطار استراتيجية الضاحية لي طبقاتها إسرائيل ضد غزة من عام 2006، فين وصفها ليفين بلي هي إبادة حضرية و أداة ل لإبادة لجماعية.
تصغير|فيديو كايبين ليستيهداف د قوات لحتلال لإسرائيلي ل مجموعة د لمدنيين ف 19 غشت 2024.

ف مقالات تّنشرات ف نونبر ف مجلة لانسيت، و ف فبراير 2024 ف مجلة BMJ Global Health، شرحو بزاف د لأطبا ب تّفصيل كيفاش بلي ليستيهداف د لبنية تّحتية صّحية و لخدامين ف لقطاع طّبي ف غزة، مع لخطاب لعلني د سياسيين لإسرائيليين على لإبادة لجماعية، كايوصل، على حساب رّأي لمهني ديالهم، ل لمستوى د لإبادة لجماعية. و تا لعولاما د لقانون أيدو هاد تّقييم. نظام رّعاية صّحية ف غزة واجه بزاف د لأزمات لإنسانية بسباب لهجوم لإسرائيلي: سبيطارات واجهو نقص ف لمازوت و بداو كيسدو لبيبان ديالهم ف 23 أكتوبر بسباب تّقاضي د لمازوت. ملي تقطع ضّو على سبيطارات ف مرة، ماتو بزاف د دراري خّدج ف لوحدات د لعناية لمركزة د لمزيودين جداد. و قتلات لغارات لجّوية لإسرائيلية بزاف من طّواقم طّبية، و تدمرات سيارات لإسعاف و لمؤسسات صّحية و لمقرات طّبية و سبيطارات. و ݣالت تّقارير بلي لعشرات د سيارات لإسعاف و لمرافق طّبية تضررو ولا تدمرو، و هادشي شمل تا لوفيات د طاقم لخدمة. و ف لّخر د أكتوبر، ݣالت وزارة صّحة ف غزة بلي نظام رّعاية صّحية "طاح ف مرة".

ف 11 مارس 2024، سنيات 12 منظمة إسرائيلية ل حقوق لإنسان على رسالة مفتوحة كاتاهمو فيها إسرائيل بلي ما تلتزماتش ب لحكم د محكمة لعدل دّولية باش تمنع لإبادة لجماعية ملي ماسهلاتش لوصول د لمساعدات لإنسانية.

وجّدات لخبيرة د حقوق لإنسان لي تابعة ل لأمم لمتحدة فرانشيسكا ألبانيز واحد تّقرير ل لأمم لمتحدة ݣالت فيه بلي كاينين "أسباب معقولة باش نعتاقدو" بلي إسرائيل كادير إبادة جماعية ف غزة، و طالبت باش يتفرض حظر عالمي على لأسلحة على هاد لأساس. و ݣالت بلي أعمال لإبادة لجماعية شملات "لقتيل د أعضاء لجماعة؛ و ضّرر لجسدي ولا لعقلي لخطير ل لأفراد د لجماعة؛ و إخضاع لجماعة ب لعماد ل ضروف معيشية لهدف ديالها تدميرها لجسدي كلياً ولا جزئياً"، و أكّدات بلي 70% من لقتلى كانو عيالات و دراري صغار، و بلي إسرائيل فشلات باش تتبت بلي 30% د رّجال لبالغين كانو من لمقاتلين د حماس.

و ف لّخر د مارس، ݣالت تّقارير بلي إسرائيل حددات "مناطق د لقتيل" ممعروفاش ف غزة، فين غايتيريو على أي مدني غير يشوفوه.

و ف أبريل، ݣال تلالينج موفوكينج، مقرر لأمم لمتحدة لخاص لي مكلف ب لحق ف صّحة، بلي "تدمير مرافق رّعاية صّحية باقي كايتزاد ل أبعاد لي باقة ماتقاساتش ب شكل كامل". و ݣالت موفوكينج بلي إسرائيل ما جاوباتش على لمخاوف لي بيّناتها ب خصوص لوضعية، و بلي ما قدراتش تزور لأراضي لفلسطينية ولا إسرائيل. ولكن ݣالت بلي من لباين بلي إسرائيل "كاتقتل و كاتسبب ف ضرر مايمكنش يتصلح ضد لمدنيين لفلسطينيين ب لقصف ديالها"، و زادت ݣالت بلي "هما تا كايفرضو ب لعلم و لقصد لمجاعة و سوء تّغدية و جّفاف ل فترات طويلة" و كايتاهمو إسرائيل ب لّي دارت "إبادة جماعية". و ݣال موفوكينج بلي لوضعية لحالية ف غزة "كاتعارض ف مرة مع لحق ف صّحة".

## تصريحات د لمنظمات سّياسية و لحكومات

### زعماء د لعالم و لحكومات ديالو
ف لّخر د عام 2023، بيّنو بزاف د لقادة و لمسؤولين لعالميين لوجهات د نّضر ديالهم على صّراع مابين إسرائيل و غزة، و وصفو بزاف منهم تصرفات إسرائيل ف غزة بلي راها إبادة جماعية. وزير لخارجية لإيراني حسين أمير عبد اللهيان، وزير لخارجية لباكستاني جليل عباس جيلاني، طالبان، رّئيس لفلسطيني محمود عباس، رّئيس لڤينيزويلي نيكولاس مادورو، و تيحاد مجتمعات كوردستان و كان ليتيحاد من بين لي أدان تصرفات إسرائيل. نهار مورا ما سحبات كولومبيا سّفير ديالها من إسرائيل، نشر رّئيس غوستافو بيترو ف موقع إكس ب سّبليونية: "هادي سميتها إبادة جماعية، راهم كايديرو هادشي باش يخرجو شّعب لفلسطيني من غزة و يسيطرو عليها. رئيس دّولة و لي كاينفد هاد لإبادة لجماعية مجرم ضد لإنسانية، و حلفاؤهم مايمكنش ليهم يهدرو على دّيموقراطية". و تا زّعماء من تركيا، و لبريزيل، و سوريا أدانوا تصرفات إسرائيل.

ف يناير 2024، وصف رئيس ناميبيا هاكه جينݣوب تصرفات إسرائيل ف غزة بلي راها "إبادة جماعية و بشعة" و نتاقد بزاف لقرار د ألمانيا باش تدعم إسرائيل ف لقضية د جنوب إفريقيا ضد إسرائيل، و ݣال بلي ألمانيا "ماعندهاش لقدرة باش تاخد دّروس من تّاريخ لمخيف ديالها". بما فيها لإبادة لجماعية د هيريرو و ناما ف لجنوب لغربي د إفريقيا لألمانية.

ف 9 فبراير 2024، ݣال وزير لخارجية تّركي هاكان فيدان بلي سّكات د لمجتمع دّولي على تصرفات إسرائيل ف غزة راه "تواطؤ ف لإبادة لجماعية". و طلبات وزارة لخارجية لقطرية من مجلس لأمن دّولي باش "يتحرك دغيا باش يمنع قوات لحتلال لإسرائيلي من الجتياح د رفح و باش مايديروش جرائم إبادة جماعية ف" رفح. و ف 17 فبراير، ݣال رئيس مفوضية ليتيحاد لإفريقي موسى فكي: "إن غزة كاتبُاد ف مرة و شعبها كايتحرم من ݣاع حقوقو. و حنا كاندينو لعملية لإسرائيلية لي ماعندهاش بحال ف تّاريخ د لإنسانية". ف 18 فبراير، ݣال رّئيس لبريزيلي لويس إيناسيو لولا دا سيلڤا: "داكشي لي كايوقع ف قطاع غزة معا شّعب لفلسطيني ما عمرو وقع ف شي مرحلة خرة ف تّاريخ. ف لواقع، ديجا وقع ملي قرر هيتلر يقتل ليهود." و تا لولا وصف نياشن لأحدات ف غزة بلي راها إبادة جماعية، و ماشي حرب.

ف 29 فبراير 2024، علن رّئيس لكولومبي غوستافو پيترو بلي بلادو غاتحبس ماتستورد لأسلحة لإسرائيلية مورا مجزرة طّحين و وصف لمعاملة د إسرائيل ل لفلسطينيين بلي هي إبادة جماعية. ف مارس 2024، ݣال جوزيپ بوريل، كبير دّيپلوماسيين ف ليتيحاد لؤروپي، ل وزير لخارجية لميريكاني: "إن لبقاء د سّكان ف غزة ف خطر ليوم".

ف 18 مارس 2024، طلبات لحكومة د قيرغيزستان من إسرائيل و لولايات لمتحدة يحبسو "لجنون و لإبادة لجماعية" ف غزة. و ف 26 مارس، ݣال ممتل پاكستان ف منظمة لمؤتمر لإسلامي بلي رّغبة د إسرائيل ف "لوصول ل حل نهائي ل لقضية لفلسطينية باين قدام كولشي، حيت لقوات ديالها ضايرة ب رفح بحال نّسور و مستامرة ف سيطرة على لأراضي ب شكل مفترس و بلا رحمة". و ف ماي 2024، طلبات منظمة التعاون الإسلامي من دّول لأعضاء باش يحبسو "تصدير لأسلحة و دّخيرة لي كايستعملها لجيش ديالها باش يدير جريمة لإبادة لجماعية ف غزة". و ݣال رئيس جنوب إفريقيا سيريل رامافوزا: "لحقيقة د بلي لوفيات د لفلسطينيين ماشي غير بسباب لقصف و لهجومات لبرية، ولكن تا بسباب لأمراض و جّوع، كاتبين بلي كاين حتياج ل حماية لحق ديالهم ف لحياة". ف 31 مارس 2024، ݣال رّئيس لكوبي ميݣيل دياز كانيل: "كوبا كطالب ب وقيف لإبادة لجماعية دابا".

ف ماي 2024، وصفات مارݣريتا روپليس، وزيرة دّفاع سّبليونية، لحرب لإسرائيلية بلي راها "إبادة جماعية حقيقية".

ف شي مقطتفات تنشرات من كتاب ديالو ف نونبر 2024، طلب لباپا فرنسيس من لمجتمع دّولي باش يدير تحقيق واش لهجومات لإسرائيلية على غزة كاتعتابر إبادة جماعية.

### لموظفين لمدنيين و لممتلين لمنتخبين
تصغير|فلسطينيين تحت لأنقاض مورا غارة جوية إسرائيلية على ديور ف قطاع غزة.
ف 2 فبراير 2024، ݣالو بلي كتر من 800 موظف حكومي من لولايات لمتحدة و لمملكة لمتحدة و ليتيحاد لؤروپي، بما فيهم بزاف د كبار لمسؤولين، سنيو على رسالة مفتوحة كينتاقدو فيها "دّعم لعام و دّيپلوماسي و لعسكري" لي كايعطيوه لحكومات ديالهم ل إسرائيل. "لي كايتعطى بلا شروط حقيقية ولا محاسبة"، و حدرو من بلي سياسات د حكوماتهم ب خصوص غزة "كاتساهم ف لنتيهاكات لخطيرة ل لقانون دّولي، و جرائم لحرب، و تا تّطهير لعرقي ولا لإبادة لجماعية".

ف 5 أبريل 2024، ولات إليزابيث وارن أول سيناتور من لولايات لمتحدة، لحليف لعسكري لأقرب ل إسرائيل، كتقول علناً بلي لهجوم على غزة غايتحكم عليه قانونياً بلي راه إبادة جماعية. و على حساب لمكتب ديالها، كانت وارن كاتعبر على تحليل قانوني و ماشي وجهة نّضر شّخصية ديالها. و ݣالت نّائبة لميريكانية إلهان عمر بلي خايفة تكون لحكومة د لولايات لمتحدة و لمواطنين ديالها "متواطئين ف لإبادة لجماعية". ف ماي 2024، ولات سّيناتور فاطمة پيمان أول عضو ف حزب العمال الأسترالي كتوصف تصرفات إسرائيل بلي هي إبادة جماعية، و ݣالت: "هادي إبادة جماعية و خاصنا نحبسو مانمثلو ب لعكس דالك".

### لمنظمات ماشي لحكومية و لمنظمات لحكومية دّولية

مورا ما بدات إسرائيل لعملية لعسكرية ديالها ف غزة، خرّجو كلا من مرصد لإبادة لجماعية و معهد ليمكين ل منع لإبادة لجماعية بيانات كيحدرو فيها من لخطر د لإبادة لجماعية لي قريب يوقع. و ف دجنبر، ݣال معهد ليمكين بلي كايعتابر تصرفات إسرائيل لمستامرة فمقام إبادة جماعية.

ف 1 نونبر، تهمات الحركة الدولية للدفاع عن الأطفال (DCI) لولايات لمتحدة ب تّواطؤ ف "جريمة لإبادة لجماعية" لي كاديرها إسرائيل. ف 11 مارس 2024، هضرات لحركة على لمجاعة ف قطاع غزة ب لقول: "إن تجويع دراري صغار هو صّيفة لمميزة ل لإبادة لجماعية و خيار سياسي متعمد من إسرائيل، ب دعم من لإدارة د بايدن".

ف 2 نونبر 2023، كتبات مجموعة من لمقررين لخاصين ل لأمم لمتحدة: "مازال مقتانعين بلي شّعب لفلسطيني معرض ل خطر لإبادة لجماعية." ف 4 نونبر، ݣال مقرر لأمم لمتحدة لخاص ب لحق ف لما و خدمات صّرف صّحي بيدرو أروجو بلي بناءً على لمادة 7 من نظام روما لأساسي ل لمحكمة لجنائية دّولية، لي كايعتابر "لحرمان من لصول على لماكلة ولا دّوا، من بين حوايج خرين" شكل من شكال لإبادة، "تا يلا ماكانتش كاينا نية واضحة، كاتبين لبيانات بلي لحرب غادية جيهت لإبادة لجماعية". رفعات تلاتة د لمجموعات حقوقية فلسطينية، مؤسسة الحق و لميزان، و المركز الفلسطيني لحقوق الإنسان دعوة قانونية قدام لمحكمة لجنائية دّولية باش تشجعها تدير تحقيق مع إسرائيل ب تهمة لفصل لعنصري و لإبادة لجماعية و تخرج أوامر ب ليِعتقال ل لقادة لإسرائيليين.

و ف 16 نونبر، ݣالت مجموعة من خبراء لأمم لمتحدة بلي كاينين "أدلة على تزيات تّحريض على لإبادة لجماعية" ضد لفلسطينيين. و ݣال الصوت اليهودي من أجل السلام: "لقد علنات لحكومة لإسرائيلية حرب إبادة جماعية على شعب غزة. و حيت حنا منظمة خدامة من أجل مستقبل كايعيش فيه لفلسطينيين و لإسرائيليين و ݣاع نّاس ف لمساواة و لحرية، ف حنا كانطالبو من ݣاع صحاب ضّمائر باش يحبسو لإبادة لجماعية لي قريبة تدار ضد لفلسطينيين". ف 13 دجنبر، ݣالت لفيديرالية دّولية ل حقوق لإنسان بلي ممارسات إسرائيل ضد شّعب لفلسطيني كتشكل إبادة جماعية دابا.

و وتّق المرصد الأورومتوسطي لحقوق الإنسان أدلة على عمليات د لإعدام لي دارها لجيش لإسرائيلي. و تّقدمات لأدلة و لوثائق ل المحكمة الجنائية الدولية و لمقرر لخاص د لأمم لمتحدة.

رداً على تقرير *[[تايمز إسرائيل|تايمز أوف إسرائيل]]* لي خرج ف 3 يناير 2024 و لي كايقول بلي لحكومة لإسرائيلية كادير مداكرات مع لحكومة لكونݣولية باش تستقبل لّاجئين لفلسطينيين من غزة، ݣال لمقرر لخاص د لأمم لمتحدة بالاكريشنان راجاݣوپال: "إن نّقل لقسري ل سكان غزة راه عمل من أعمال لإبادة لجماعية".

ف 9 فبراير، قبل لهجوم لعسكري لإسرائيلي لي علنو عليه على رفح، كتبات رئيسة منظمة العفو الدولية أنييس كالامار: "كتعاود منظمة لعفو دّولية تّأكيد بلي لفلسطينيين ف غزة معرضين بزاف ل خطر لإبادة لجماعية. و على لمجتمع دّولي لإلتيزام ب تّحرك باش يمنع لإبادة لجماعية". ف 26 مارس، ݣالت كالامار بلي لمجتمع دّولي "خاصو يوفي ب ليلتيزامات ديالو على حساب تيفاقية لإبادة لجماعية و ياخد إجراءات ملموسة باش يحمي لفلسطينيين ف غزة ليوم". و ف واحد لبيان ب مناسبة يوم لرض، كتب البرلمان العربي بلي إسرائيل "كاتهدف باش تدمر لهوية د شعب كامل".

ف ماي 2024، ݣالت مقررة لأمم لمتحدة لخاصة ب لعنف ضد لمرا، ريم سّالم، بلي نّسا لفلسطينيات "كايعانيو من إبادة جماعية كاملة. و كايتبادو. و كاينين بلايص قليلة ف لعالم شفنا فيهم بحال هادشي". دكر بالاكريشنان راجاݣوپال، لمقرر لخاص د لمفوضية سامية د لأمم لمتحدة ل شؤون لّاجئين لخاص ب سّكن لّائق، بلي تّدمير د إسرائيل ل غزة "كايشكل تا هو عمل من أعمال لإبادة لجماعية حيت لغرض من هاد تّدمير، لي فايت 70 تال 80 ف لمية ف ݣاع غزة، هو ترجع لبلاصة ما صالحاش ل سّكن ل سكان غزة".
بديل=آثار الدمار في مدينة غزة داخل قطاع غزة خلال حرب غزة 2023-2025 30|تصغير|تصويرة كتبين حجم دّمار ف غزة ف وقت لحرب، 3 يونيو 2024م.

ف 28 يوليوز 2025، نشرات منظمة بتسيلم لحقوقية لإسرائيلية تقرير ب عنوان إبادتنا، كيوصف هاد تّقرير لأفعال لإسرائيلية ف قطاع غزة بلي هي إبادة جماعية ف حق لفلسطينيين، و تهمات لمنظمة ؤروپا و لولايات لمتحدة ب لمشاركة ف ليمتيداد د هاد لإبادة لجماعية.

ف 27 غشت 2025، صيفطو لموظفين د مكتب مفوض لأمم لمتحدة ل حقوق لإنسان رسالة ل لمفوض فولكر تورك، كايطالبوه فيها يوصف داكشي لي كايوقع ف غزة بلي هو إبادة جماعية، و كايعتابرو بلي لمعايير لقانونية د وصف لإبادة لجماعية تحققات. سنيات رّسالة لجنة من لموظفين ب نيابة على 500 موظف ف لأمم لمتحدة.

## لإجراءات لقانونية

### لمحكمة لجنائية دّولية
و ف عام 2021، أكدات دّائرة تّمهيدية لّولة د لمحكمة لجنائية دّولية بلي لمحكمة عندها ختيصاص ف تّحقيقات ديالها ف فلسطين. ف 12 أكتوبر 2023، أكد لمدعي لعام د لمحكمة لجنائية دّولية، كريم أحمد خان، بلي جرائم لحرب لي داروها مواطنين إسرائيليين ف غزة كاطيح ضمن نّطاق د تّحقيق.

ف 21 نونبر 2024، خرّجات دّائرة تّمهيدية لّولة ف لمحكمة لجنائية دّولية أمر ب لقبض على كلا من رئيس لوزارا لإسرائيلي "بنيامين نتنياهو" و وزير دّفاع "يوآف ݣالانت" ب تهمة ديال جرائم حرب وجرائم ضد لإنسانية، ف لمدة مابين 8 أكتوبر 2023 تال 20 ماي 2024، يلا ما كانش قبل ولا مورا هاد جّوج تواريخ. لمحكمة ݣالت ف لقرار ديالها بلي "نتنياهو" و "ݣالانت" كايتحملو لمسؤولية لجنائية على جريمة لحرب لي كاتمتل ف تّجويع كا أسلوب
## مصادر